মেঘনা এক্সপ্রেস

**মেঘনা এক্সপ্রেস** (ট্রেন নম্বর ৭৩১/৭৩০) বাংলাদেশের একটি আন্তঃনগর ট্রেন সার্ভিস। এটি চট্টগ্রাম জেলার চট্টগ্রাম রেলওয়ে স্টেশন থেকে চাঁদপুর জেলার চাঁদপুর রেলওয়ে স্টেশন পর্যন্ত চলাচল করে, এবং যাত্রাপথে ফেনী ও কুমিল্লা জেলাকে সংযুক্ত করে। এটি বাংলাদেশ রেলওয়ে দ্বারা পরিচালিত হয়। এটি ১৯৮৫ সালে চালু হয় ও চট্টগ্রাম-চাঁদপুর রুটে চলা একমাত্র আন্তঃনগর ট্রেন।

## সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে  গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৩তম সময়সূচী অনুযায়ী, যা ২০২৩ সালের ১ই ডিসেম্বর হতে কার্যকর হয়েছে।)

## যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২৩ সাল অব্দি কার্যকর।)

.কুমিরা
*ফেনী জংশন
*হাসানপুর
*নাঙ্গলকোট
*লাকসাম জংশন
*চিতোষী রোড
*মেহের
*হাজীগঞ্জ
*মধুরোড
*চাঁদপুর কোর্ট

## রোলিং স্টক
মেঘনা এক্সপ্রেস ভ্যাকুয়াম কোচের ১৭/৩৪ লোডে চলে। পূর্বে এর লোড ছিলো ১৯/৩৮। এই ট্রেনে ক্লাস ২৯০০ অথবা ক্লাস ২৬০০ এর লোকোমোটিভ ব্যবহার করা হয়।

## কর্মক্ষমতা
মেঘনা এক্সপ্রেস খুবই লাভজনক ট্রেন যা চট্টগ্রামের সাথে বাংলাদেশের দক্ষিনাঞ্চলের একাধিক জেলার সাথে সম্পর্কিত করেছে। মেঘনা নদীর মাধ্যমে বরিশাল জেলার অনেক নিয়মিত যাত্রী চট্টগ্রামের সাথে যোগাযোগের জন্য এই ট্রেন ব্যবহার করে। এমন জনপ্রিয়তার জন্য এই ট্রেনে আরেকটি রেক চালু করার প্রস্তাব করা হয়েছিলো, যদিও এখনও এই ট্রেন একটি রেকেই চলে।

যাত্রী চাহিদা বিবেচনা করে লাভজনক এই রুটে আরেকটি আন্ত:নগর ট্রেন চালু করার জন্যে অত্র রুটের যাত্রীদের দীর্ঘ দিনের দাবি, অথবা মেঘনা এক্সপ্রেস কে চাঁদপুর - চট্টগ্রাম - চাঁদপুর - চট্টগ্রাম - চাঁদপুর রুটে দৈনিক ২ বার চালানোর দাবি করে আসছেন।

## ঘটনা ও দুর্ঘটনা

* **১২/০২/২০১৫:** চট্টগ্রামগামী মেঘনা এক্সপ্রেস ট্রেনের সাথে সকাল ১১ টায় এ. কে. খান রেল ক্রসিং, পাহারতলী, চট্টগ্রামে একটি বাসের সংঘর্ষ হয়, এতে ২ জন মারা যান ও ২৫ জন আহত হন।
***১৯/০২/২০১৫:** কিছু হরতাল সমর্থকেরা মেঘনা এক্সপ্রেসের কোচ নং. ২০২৪ এ পেট্রোল ঢেলে আগুন জ্বালিয়ে দেয়। এতে করে কোচের আসন নং. ৪৮, ৪৯, ৫০ এবং ৫১ এর কিছু অংশ পুড়ে যায়।
***০৭/০১/২০১৬:** চাঁদপুরগামী মেঘনা এক্সপ্রেস ট্রেন রাত ৮টা ৪৫ মিনিটে চিতোষী/শাহারাস্তি সংলগ্ন উনকিলা এলাকায় পেট্রোল-বোমা ও ককটেল হামলার শিকার হয়। এতে কোনো হতাহত ঘটেনি।
***১৪/১১/২০১৭:** চাঁদপুরের বঙ্গবন্ধু সড়ক সংশ্লিষ্ট রেল ক্রসিং এ মেঘনা এক্সপ্রেস ট্রেনে কাটা পড়ে এক ব্যক্তি নিহত হন।
***০৯/০৩/২০১৮:** চাঁদপুর রেলওয়ে স্টেশনে পৌঁছার ৫ মিনিট পূর্বে চাঁদপুরগামী মেঘনা এক্সপ্রেস ট্রেনের পাওয়ার কার নং. ৮৩৫৮ এ ওভারহিটিং এর ফলে আগুন ধরে যায়। পরিস্থিতি খারাপ হবার পূর্বেই রেলওয়ে স্টাফগন আগুন নিভাতে সক্ষম হন। প্রায় ৩০ জন যাত্রী আগুনে আতংকিত হয়ে দ্রুত ট্রেন থেকে নামার সময় আহত হন।
***২৮/১১/২০১৮:** চাঁদপুরগামী মেঘনা এক্সপ্রেস ট্রেন ফেনী জেলার শর্শদী রেল গেটে একটি লোকাল বাসের সাথে সংঘর্ষ হয়। এতে ৫ জন নিহত ও ১৫ জন আহত হন।
***২৮/০৫/২০১৯:** চাঁদপুর জেলার হাজীগঞ্জ রেলওয়ে স্টেশন এলাকায় চাঁদপুরগামী মেঘনা এক্সপ্রেস ট্রেনের নিচে কাটা পড়ে এক ব্যক্তি নিহত হন।
***১৫/০৬/২০১৯:** চট্টগ্রামগামী মেঘনা এক্সপ্রেস ট্রেন প্রায় দেড় ঘণ্টা দেরীতে নাঙ্গলকোট রেলওয়ে স্টেশনে আসায় বিক্ষুব্ধ যাত্রীরা স্টেশনের দরজা-জানালা ভেঙ্গে দেয়।
***২৫/০৮/২০১৯:** ফেনী জেলার গোডাউন কোয়ার্টার এলাকা সংলগ্ন রেল ক্রসিং এ মেঘনা এক্সপ্রেস ট্রেনে কাটা পড়ে এক কিশোর নিহত হন।

## তথ্যসূত্র

বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:১৯৮৫-এ চালু রেল পরিষেবা